EverQuest

EverQuest er et nettrollespill (MMORPG) som ble utgitt 16. mars 1999 av Sony Online Entertainment. Spillet baserer seg i oppbygging og regelsett på det etterhvert klassiske rollespillet Dungeons & Dragons.

Spillopplevelsen 
Spillet foregår i en fantasiverden med middelaldertema, med trollmenn, riddere og skumle monstere i massevis. EverQuest har et 3D basert grensesnitt.
Man kan velge mellom 16 spillbare raser, som for eksempel troll, dverger, alver, mennesker. Man har 16 forskjellige klasser å velge mellom, hvor hver enkelt har sine styrker og svakheter. Disse valgene bestemmer hvilke oppgaver man er best egnet til å løse.

Verdenen 
Spillet har over 375 soner, med varierende størrelser, som man kan bevege seg mer eller mindre fritt imellom.

Progresjon 
Som mange andre MMORPG så er spillopplevelsen veldig fri, og spillerne behøver ikke følge noen lineær historie, men står fritt til å plukke det innholdet som passer best. Det mest normale er å følge den oppsatte progresjonen med å gå opp i nivå (level). For å komme seg opp i nivå må man samle erfaringspoeng. Dette gjøres ved å drepe monstre i spillet eller gjennomføre oppdrag.

Spillet har stor grad av kompleksitet og variasjon. Mye er imidlertid gjort fra utviklernes side for å gjøre spillet lettere og læringskurven mindre bratt. Det foregår kontinuerlig utvikling av spillet, med stadige utvidelsespakker (19 til nå) og modifisering av innhold.

Grafisk bærer spillet tildels preg av at det faktisk er fra 1999, spesielt er dette fremtredende i en del av de eldre sonene. Underveis har imidlertid grafikkmotoren til spillet blitt byttet ut, og støtter nå DirectX 9c. De nyeste sonene står ikke særlig tilbake for nyere spill. Eldre soner blir gradvis modernisert etterhvert. Figurene, har også fått en ansiktsløfting.

Interaksjon med andre spillere 
I utgangspunktet baserer spillet seg på PvE (Player versus Environment), spillere mot omgivelsene. PvP (Player versus Player), spiller mot spiller, støttes bare i begrenset grad. etter avtale mellom spillerne, og i spesielle områder (Arena).

Grunntanken i spillet er samarbeid. Mesteparten av innholdet er laget for å passe til større eller mindre grupper av spillere, 2-3 opptil 72 eller flere (72 er maks antall i den største taktiske enheten "Raid"). En basisgruppe består av 6 spillere.
Spillere, spesielt på høyere nivåer, organiserer seg ofte i laug(engelsk: "Guilds") som er spillerdrevne organisasjoner med egne verktøy tilgjengelig for organisering og effektivisering)

F2P 
Den 16. mars 2012 ble det mulighet for å spille gratis med noen begrensninger.

Utvidelsespakker 

1. The Ruins of Kunark (April 2000)

2. The Scars of Velious (Desember 2000)

3. The Shadows of Luclin (Desember 2001)

4. The Planes of Power (Oktober 2002)

5. The Legacy of Ykesha (Februar 2003)

6. Lost Dungeons of Norrath (September 2003)

7. Gates of Discord (Februar 2004)

8. Omens of War (September 2004)

9. Dragons of Norrath (Februar 2005)

10. Depths of Darkhollow (September 2005)

11. Prophecy of Ro (Februar 2006)

12. The Serpent's Spine (September 2006)

13. The Buried Sea (Februar 2007)

14. Secrets of Faydwer (November 2007)

15. Seeds of Destruction (Oktober 2008)

16. Underfoot (Desember 2009)

17. House of Thule (Oktober 2010)

18. Veil of Alaris (November 2011)

19. Rain of Fear (November 2012)

20. Shadow of Fear (April 2013)Gratis utvidelse

21. Call of the forsaken (Oktober 2013)

22. The Darkened Sea (Oktober 2014)

Referanser

Eksterne lenker 
 
 Allakhazam  – Et populært nettsted med informasjon om MMOG (engelsk).
 The Daedalus Project – Vitenskapelig basert nettside med masse undersøkelser om MMOG (engelsk).
 EverQuest hos OGRank.com (engelsk).
 ''Sony Onlines egen Wiki' 

Videorollespill
Gratis videospill
Videospill fra 1999
MMORPG
Videospill utviklet i USA
D.I.C.E. Awards-vinnere